Петран а, Павлан а гӀап
Пётран а, Павлан а гӀап (леррина йолу цӀе- Санкт-Петарбухан; 1914-чу-1917-чу шерашкахь Петроградан гӀап; оьрсийн маьттахь Петропавловская крепость) — Петарбухан архитектурин уггаре шира хӀоллам бу. Российн Империн гӀепийн классификацица 1-чу классан гӀап ю. Пхьагалан гӀайренан тӀехь лаьтташ ю. ГӀап йиллина 1703-чу шарахь хӀутосург (май) беттан 27-чу дийнахь. Иза иштта Санкт-Петарбух гӀала йиллина шо ду.

Цкъа а тӀамехь пайда ца эцна гӀап йац иза. 18-чу бӀешаран хьалхара чийрик дуьйна- 20-чу бӀешаран 20-гӀа шераш кхаччалц набахти санна лелош яра гӀап. Ткъа 1924-гӀа шо дуьйна пачхьалкхан музей ю.

Петропавлан гӀап — оьрсийн гӀишлош яран исбаьхьаллин хӀоллам бу. Дукхачу архитекторш къахьегна цуьнан гӀишло йеш.

Таханлерачу гӀопан юкъайогӀуш ю: Петран а, Павлан цӀарах килс а, Элийн кешнаш а, Жимачу хикеман цӀа а, Комендантан цӀа а, Инженеран цӀа а, Ахчан цӀа а, Петарбухан историн музей а, артиллерин а, инженерийн эскарийн а, уьйрийн эскарийн а

тӀеман-историн музей а, Космонавтикан а, ракетийн техникин а музей а.

Санкт-Петарбухан гӀалан историйн декъе чуйогӀуш ю гӀап. Цуьнан йистехь лаьтташ йолу хӀолламийн комплексца Дуьненайукъара хазанаш лардечу ЮНЕСКО-н тептаре яьккхинера Петран а, Павлан а гӀап.

Туристаш эзарнашкахь лела гӀап ган.

Хьосташ 
ГӀепаш
Санкт-Петарбухан хӀолламаш